Teknik og Miljø Byliv Aarhus Kommune
Grønne Områder 2 Karen Blixens Boulevard 7 8220 Brabrand Direkte telefon: 41 85 41 70 Sag: EMN-2022-505107 Sagsbehandler: Carsten Monsrud

Referat for Skovbrugerrådsmøde d. 19. dec. 2023

Tilstede: Anne E. Larsen (DGI), Klaus Bergulf (Friluftsrådet), Sebastian Jonshøj (DN), Finn Larsen (Mårslet Fællesråd), Morten Sejersen (Beder-Malling-Ajstrup Fællesråd), Lasse Werling (Dansk Botanisk Forening), Henning Ettrup (DOF), Michael S. Mielec (De unge Biodiversitetsambassadører), Niels Holm (Aarhus Trail Builders), Mette Thorndahl (Ridestier Aarhus Syd), Kell Sønnichsen (Pan)

Afbud: Bent Hviid (Idrætssamvirket), Rune Klynge Junge (Aarhus Ungdommens Fællesråd), Jacob Østergård (Moesgård Museum), Hans Skou (Holme-Højbjerg-Skåde Fællesråd), Flemming Nielsen (Danmarks Kulturarvsforening)

Referat

Velkommen ved Bertram – 5 min

2. Status ift. biodiversitetstiltag i skovene ved Kristian og Carsten – 20 min

Spørgsmål:

Hvornår er kommunen færdig med veteranisering – er I færdige? Svar: Nej, AAK skal i gang igen i august/september alt afhængig af vejrlig mm.

Er det stadig planen at lave større lysninger? Svar: Ja, formentlig vil der laves større lysninger, når vi kommer længere hen.

Et sådant arbejde vil blive beskrevet over for Skovbrugerrådet.

Resultaterne af artsovervågningen af HabitatVision ved Carsten

Spørgsmål:

AAK har netop modtaget den endelige rapport fra HabitatVision på baggrund af baselineovervågningen, der løftes grundet EU-projekt. Carsten Monsrud gennemgik de overordnede resultater fra rapporten. Rapporten udsendes til deltagerne i Skovbrugerrådet sammen med referatet.

Resultaterne i rapporten afspejler det opsatte forsøgsdesign – formålet har ikke været at indsamle data for sjældne arter, men at sikre en baseline, de fleste steder på steder hvor der i dag er en ensartet struktur og lav diversitet.

Der er pt. ikke sat penge af til slutmålingen om 4 år hvor EU-projektet slutter, men det er planen, at der laves en form for overvågning, som led i afslutningen af EU-projektet.

Kort indflyvning vedr. zonering ved Bertram - 10 min

På sidste Skovbrugerrådsmøde var der oplæg fra Vejle Kommune, der fortalte om deres tilgang til skovforvaltning, zonering mm. I forlængelse af dette oplæg blev dette møde anvendt til at indlede drøftelser om hvorledes man i Skovbrugerrådet kan tilgå arbejdet med zonering i Marselisborgskovene. Drøftelser og arbejdet med dette skal ses i lyset af forligsteksten, der siger:

Forligspartierne er enige om at arbejde videre med scenarie 2a som fremlagt af rådmanden.

I scenarie 2 ophører træproduktionen ligeledes, og der aktiveres flere virkemidler for at opnå biodiversitetsforbedring. Skovene inddeles i zoner, hvor henholdsvis biodiversitet eller friluftsliv prioriteres, men ikke udelukker hinanden. Mere belastende rekreative aktiviteter kan flyttes og placeres i de dele af skoven, hvor benyttelsen ikke belaster sårbar natur.

Drøftelserne på mødet i Skovbrugerrådet skulle ses som en indledende drøftelse og afklaring af, hvorledes det videre arbejde kan tilgås.

Oplæg til workshop ved Ada – 5 min

Workshop – 45 min

Flere forskellige synspunkter blev fremhævet på baggrund af workshop-drøftelserne, herunder:

Der er på sin vis allerede er zonering i Skovene

Aarhus vokser, og det skal man tage med i betragtningen, hvis der skal arbejdes videre med zonering.

Rekreative aktiviteter og biodiversitet kan sagtens sameksistere

Kunne man sætte tingene på spidsen så man tilvejebringer gode rammer for biodiversiteten?

Naturen kan være et fagområde som højnes ved zonering på lige fod med friluftsaktiviteter.

Størrelse på zonering hvor store arealer skal der til før man kalder det zonering – kan det være mindre punkter, som bliver udpegede?

Hvis man skal lave zonering, så skal det være til at forstå – kommunikeres godt med klart rationale og let at forvalte.

Man skal kunne forstå de faglige begreber, og det skal kunne forklares til borgerne.

Overvej hvornår det har været en succesfuld zonering.

Hvis zonering skal tage udgangspunkt i det intensive friluftsliv, vil Naturstyrelsens definition formentlig ikke kunne bruges.

Zonering skal tage andre aspekter fra andre naturområders udvikling med i overvejelserne.

Hvis man vælger at lave omlægninger, skal det have et ordentligt rationale.

Hvis naturzonering skal give mening, skal det tage udgangspunkt i en analyse af eksisterende natur samt potentiale.

Opsamling og afrunding ift. zonering – hvad er næste skridt? – 15 min

AAK kvittede for de gode drøftelser og understregede, at der på mødet ikke skulle konkluderes på type af zonering, udbredelse af zonering el. lignende, da øvelsen skulle ses som den indledende øvelse.

AAK vil lave en form for set up ift det videre arbejde med zonering herunder indtænke mulighed for faglige oplæg om zonering, som kan kvalificere det videre arbejde med zonering, hvilket blev efterspurgt på mødet.

Evt. - 5 min

DN og dansk botanisk forening, laver en forårstur i skoven i april d. 30/4 - 24, hvor de ser på, hvad der har foregået i Fløjstrup skov. Se mere her: https://www.dn.dk/arrangementer/45029-forarsvandring-i-flojstrup-skov/

Der var hilsen fra Bent Hviid

Næste møde: 7/3 – 2024, Blixens